SCB ตั้งเป้ายอดสินเชื่อปีหน้าโต 7% เน้นขยายฐานลูกค้าดิจิทัล-เพิ่มการลงทุนในอนาคต
SCB ตั้งเป้ายอดสินเชื่อปีหน้าโต 7% เน้นขยายฐานลูกค้าดิจิทัล-เพิ่มการลงทุนในอนาคต
7 ธ.ค. 2561

นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์ จำกัด (มหาชน) หรือ SCB เปิดเผยถึงแผนกลยุทธ์ 3 ปี (62-64) ธนาคารมีการดำเนินงานใน 2 รูปแบบ ได้แก่ การเติบโตในธุรกิจหลักของธนาคารและการลงทุนสำหรับอนาคต โดยยึดลูกค้าเป็นศูนย์กลาง
สำหรับการเติบโตในธุรกิจหลัก จะมุ่งเน้นการสร้างคุณค่าจากการลงทุนในช่วงที่ผ่านมา ภายใต้โครงการ SCB Transformation โดยตั้งเป้าขยายฐานลูกค้าดิจิทัลเพิ่มขึ้นเป็น 12 ล้านรายในปี 62 และยกระดับการนำเสนอผลิตภัณฑ์และบริหารให้อยู่บนช่องทางดิจิทัลมากขึ้น
นอกจากนี้ธนาคารตั้งเป้าสินเชื่อในปี 62 เติบโต 5-7%  และให้ความสำคัญกับการปรับพอร์ตโฟลิโอสินเชื่อ โดยมุ่งเน้นการเติบโตสินเชื่อที่ไม่มีหลักประกัน ทั้งสินเชื่อเพื่อการบริโภคและสินเชื่อธุรกิจรายย่อย โดยใช้ขีดความสามารถในการทำธุรกิจรูปแบบใหม่ทั้งด้านดิจิทัลและด้านข้อมูลเพื่อสร้างรายได้มิติใหม่ให้ธนาคารภายใต้ความเสี่ยงที่เหมาะสม